ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ทําความสะอาดหรือฟอกขาว

ที่ประกอบด้วยสารที่ให้ออกซิเจนหรือสารที่ให้ออกซิเจนผสมกับด่าง

-----------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบการไปด้วยสารที่ให้ออกซิเจนหรือสารที่ให้ออกซิเจนหรือผสมกับด่าง ในผลิตภัณฑ์ที่ใช้เพื่อประโยชน์ในการ ทําความสะอาดหรือฟอกขาว ต้องปฏิบัติตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          1.1 ประโยชน์          ใช้ทําความสะอาด หรือฟอกขาว 

          1.2 วิธีใช้                ควรสวมถุงมือขณะใช้หรือผสมวัตถุอันตราย/ชื่อผลิตภัณฑ์

                                        1.2.1 สําหรับการทําความสะอาดผสมวัตถุอันตราย/ชื่อผลิตภัณฑ์ ในอัตราส่วน.........ต่อน้ํา..........ขัดหรือเช็ดให้ทั่วพื้นผิวที่ต้องการ แล้วล้างออกด้วยน้ําสะอาด

                                        1.2.2 สําหรับการซักผ้าขาว

                                             (1) สําหรับการซักด้วยมือผสมวัตถุอันตราย/ชื่อผลิตภัณฑ์ในอัตราส่วน....ต่อน้ําผสมผงซักฟอก หรือสบู่...........แล้วจึงนําเสื้อผ้าลงซัก

                                             (2) สําหรับการซักด้วยเครื่องซักผ้า

                                                  - เครื่องซักผ้าทั่วไปที่เปิดด้านหน้า ใช้วัตถุอันตราย/ชื่อผลิตภัณฑ์ปริมาณ..........

                                                  - เครื่องซักผ้าทั่วไปที่เปิดด้านบน ใช้วัตถุอันตราย/ชื่อผลิตภัณฑ์ ปริมาณ.............

                                             (3) สําหรับผ้าที่มีคราบเปื้อนจึงชักออกยาก ให้น่าลงแช่ในวัตถุอันตราย/ชื่อผลิตภัณฑ์ที่เจือจางด้วยน้ําในอัตราส่วน.....ต่อ น้ํา........ประมาณ........นาที แล้วจึงนําไปซักตามปกติ

                                             (4) สําหรับผ้าสีให้ทดสอบว่าสามารถชักด้วยวัตถุอันตราย/ชื่อผลิตภัณฑ์หรือไม่ โดยเจือจางวัตถุอันตราย/ชื่อผลิตภัณฑ์.........กับน้ํา........ไปทดลองหยดลงบนส่วนที่มิดชิดของผ้า ทิ้ง ไว้ 1 นาที หากสีของผ้าไม่เปลี่ยนแปลง แสดงว่าสามารถใช้กับวัตถุอันตราย/ชื่อผลิตภัณฑ์นี้ได้

          1.3 วิธีเก็บรักษา    เก็บในที่แห้ง มิดชิด และอากาศถ่ายเทสะดวก ห่างจากเด็ก อาหาร สัตว์เลี้ยง ความร้อน เปลวไฟ กรดและสารรีดิวส์ เช่น โลหะ

          1.4 คําเตือน           (1) ห้ามรับประทาน

                                        (2) ระวังอย่าให้เข้าตา ถูกผิวหนัง หรือสูดดม

                                        (3) ขณะใช้ควรสวมถุงมือยาง รองเท้ายาง และภายหลังการใช้หรือหยิบจับ ควรล้างถุงมือยาง รองเท้ายาง และมือด้วยน้ําและสบู่ทุกครั้ง

                                        (4) ห้ามทิ้งวัตถุอันตราย/ชื่อผลิตภัณฑ์ หรือภาชนะบรรจุลงในแม่น้ํา คู คลอง แหล่งน้ําสาธารณะ

          1.5 วิธีแก้พิษเบื้องต้น

                                        (1) หากถูกผิวหนัง ให้ล้างด้วยน้ําสะอาดจํานวนมาก ๆ หากยังมีอาการระคายเคืองอยู่อีกให้พบแพทย์

                                        (2) หากเข้าตา รีบล้างด้วยน้ําสะอาดจนอาการระคายเคืองทุเลาจากนั้นรีบนําผู้ป่วยส่งแพทย์

                                        (3) หากได้รับพิษจากการสูดดม ให้รีบนําผู้ป่วยออกไปยังบริเวณที่มีอากาศถ่ายเทสะดวก จากนั้นรีบนําผู้ป่วยส่งแพทย์

                                        (4) หากกลืนกินวัตถุอันตราย/ชื่อผลิตภัณฑ์ ห้ามทําให้อาเจียนให้รีบดื่มน้ําหรือนมปริมาณมากๆ เพื่อเจือจาง จากนั้นรีบนําผู้ป่วยส่งแพทย์ทันทีพร้อมภาชนะบรรจุ ฉลาก หรือใบแทรกของวัตถุอันตราย/ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 14 เดือนกรกฎาคม พ.ศ. 2540

 

ภักดี โพธิศิริ

(นายภักดี โพธิศิริ)

เลขาธิการคณะกรรมการอาหารและยา